1997D0427 — HU — 16.07.1999 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (1997. június 25.) az Ausztráliából származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról (EGT vonatkozású szöveg) (97/427/EK) (HL L 183, 11.7.1997, p.38)

Módosította:









▼B

▼M1

A BIZOTTSÁG HATÁROZATA

(1997. június 25.)

az Ausztráliából származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról

▼B

(EGT vonatkozású szöveg)

(97/427/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb Ausztria, Finnország és Svédország csatlakozási okmányával módosított, az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre ( 1 ) és különösen annak 9. cikkére, mivel az ausztrál törvények szerint a „Department of Primary Industries and Energy – Australian Quarantine and Inspection Service – (AQIS)” felelős az élő kéthéjú kagylók, tüskésbőrűek, zsákállatok és tengeri haslábúak egészségének, valamint a termelés higiéniai és egészségügyi feltételeinek az ellenőrzéséért; mivel ugyanezek a törvények az AQIS-t felhatalmazzák arra, hogy engedélyezze vagy megtiltsa egyes térségekben az élő kéthéjú kagylók, a tüskésbőrűek, a zsákállatok és a tengeri haslábúak betakarítását; mivel az AQIS és laboratóriumai képesek hatékonyan ellenőrizni a Ausztráliában hatályos törvények alkalmazását; mivel az illetékes ausztrál hatóságok vállalták, hogy rendszeresen és gyorsan tájékoztatják a Bizottságot toxintartalmú plankton előfordulási adatairól a betakarítási területeken; mivel az illetékes ausztrál hatóságok hivatalos biztosítékot nyújtottak a 91/492/EGK irányelv mellékletének V. fejezetében megállapított követelmények teljesítéséről, valamint a tenyésztési és az átmosó területek osztályozására, a szállítmányozó és tisztító központok jóváhagyására, valamint a közegészségügyi ellenőrzésekre és a termelés ellenőrzésére vonatkozó és az említett irányelvben megfogalmazott követelményekkel egyenértékű követelmények teljesítésére; különösen mivel tájékoztatják a Közösséget a betakarítási területek esetleges változásairól; mivel Ausztrália alkalmas arra, hogy felkerüljön a 91/492/EGK irányelv 9. cikke (3) bekezdésének a) pontjában említett, az egyenértékűségi feltételeket teljesítő harmadik országok listájára; mivel Ausztrália fagyasztott, illetve feldolgozott kéthéjú kagylókat, tüskésbőrűeket, zsákállatokat és tengeri haslábúakat kíván a Közösségbe exportálni; mivel e célból a 91/492/EGK irányelv 9. cikke (3) bekezdése b) pontjának ii. alpontjával összhangban ki kell jelölni azokat a tenyésztési területeket, ahonnan kéthéjú puhatestűeket, tüskésbőrűeket, zsákállatokat és tengeri haslábúakat lehet betakarítani és exportálni a Közösségbe; mivel a legutóbb a 95/22/EGK irányelvvel ( 2 ) módosított, a tenyésztett víziállatok és az akvakultúratermékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelv ( 3 ) alapján hozott határozatok sérelme nélkül a különleges behozatali feltételeket kell alkalmazni; mivel az e határozatban előírt intézkedések összhangban vannak az Állat-egészségügyi Állandó Bizottság véleményével, ELFOGADTA EZT A HATÁROZATOT:







▼M1

1. cikk

Ausztráliában az „Australian Quarantine and Inspection Service (AQIS) of the Department of Agriculture, Fisheries and Forestry” a kéthéjú kagylók, tüskésbőrűek, zsákállatok, valamint tengeri haslábúak 91/492/EGK irányelv követelményeinek való megfelelését ellenőrző és igazoló illetékes hatóság.

2. cikk

Az Ausztráliából származó, emberi fogyasztásra szánt kéthéjú kagylóknak, tüskésbőrűeknek, zsákállatoknak és tengeri haslábúaknak a mellékletben felsorolt engedélyezett tenyésztési területekről kell származniuk.

▼B

3. cikk

Ennek a határozatnak a tagállamok a címzettjei.









MELLÉKLET

A 91/492/EGK irányelv I. melléklete 1. pontjának a) alpontjában megállapított rendelkezéseknek megfelelő tenyésztési területek







FÖLDRAJZI HATÁROK Tasmania Bigbay Duck Bay Port Sorell Moulting Bay Great Swanport Little Swanport Blackman Bay Dunalley Bay EagleHawk Bay Garfish Bay/Dart Island Little Norfolk Bay Pittwater Pipeclay Lagoon Birchs Bay Fleurty's Point Long Bay Reef Great Bay Simpsons Bay Little Taylors/Satellite Deep Bay Chale Bay Port Esperance Hastings Bay Recherche Bay Garden Bay Huon River Gardners Bay Flinders Bay Ansons Bay Apollo/Roberts/Sykes Norfolk Queensland Moreton Island North Stradbroke Island Mud Island Victoria Beaumaris Flinders Dromana Clifton Springs Pt Arlington (Grassy Point) Nyugat-Ausztrália Cockburn Sound (Kwinana Grain Terminal) Oyster Harbour Dél-Ausztrália Denial Bay Franklin Harbour Smoky Bay Nepean Bay Streaky Bay Coffin Bay